Voorlopige ondersoek oor kinderhuisaantygings dán bekend | Maroela Media
Maroela Media het Woensdag berig die meisies, van wie twee minderjarig en een 18 jaar oud is, staan in hul skoolklere en vertel in Afrikaans in ŉ skynbare ligte luim hulle is inwoners van die Catherine Robson- kinder- en jeugsorgsentrum.
Hulle beweer verder niemand is gelukkig daar nie en die huismoeders vloek en slaan hulle glo. Hulle sê hul kos word glo in vuil potte voorberei en dat hulle al miere, kakkerlakke, staalwol en proppe in hul kos gekry het.
Die skynbare doel van die video is om die aandag van die “minister van gesondheid en welsyn” te kry om daar besoek af te lê aangesien dit nie ŉ “veilige hawe” is nie.
Mbangwa Xaba, woordvoerder van die departement, het aan Maroela Media gesê die departement is bewus van die video en het maatskaplike werkers aangewys om die aantygings te ondersoek.
“Die voorlopige verslag met die bevindinge sal na verwagting teen Woensdag beskikbaar gemaak word,” het Xaba gesê.
Ds. Danie Kruger, bestuurder by Catherine Robson, het vroeër aan Maroela Media gesê die bestuur is ook bewus van die video wat wyd versprei word.
“Die voorval is by die departement van maatskaplike ontwikkeling aangemeld. Die departement is versoek om ŉ onafhanklike ondersoek te doen, waarby lede van die adviesraad van Catherine Robson ook betrek sal word,” het Kruger gesê. “Die bestuur sal daarna op die aangewese optrede besluit.”
Kruger het gesê in terme van artikel 74 van die Kinderwet is dit in die kinders se beste belang dat hul identiteit nie op sosiale media gepubliseer word nie.
“Ons doen ŉ beroep op die publiek om nie die video verder te versprei nie. Ons beskou die video as lasterlik en is in die proses om regsadvies in te win.”
Die tehuis is ŉ geregistreerde nie-winsgewende organisasie wat aan die NG Kerk behoort. NG Welsyn is ook bewus van die video en ondersteun die kinderhuisbestuur in die ondersoek.
Hof genader oor Pta-stortingsterrein
[Video] Bryan Habana: ‘Ek is nie dood nie’
ek het nou gelukkig, of ongelukkig, nie die video gesien nie, maar as ek so na hierdie foto kyk, lyk die meisies vir my goed versorg.
Carel Hancke · 1 jaar gelede
Ek het ook so gedink maar het tot ander insisgte gekom na ek die video gesien het
Moderne sosiale media maak dit moontlik vir onvolwasse persone om bewerings en inligting wêreldwyd te versprei met die druk van ‘n knoppie. Dit is nou maar so dat daar kinders is wat selfsugtig is in hul optrede en sal leuns versprei sonder dat hulle die impak daarvan besef.
In hierdie geval, as die bewerings waar is moet die nodige stappe geneem word, indien dit onwaar is moet die klaers die straf dra van hulle onwaarhede.
Soos deur ‘n ander leser opgemerk is, die kinders lyk goed versorg en tydens die opname is die kinders in ‘n ligte luim.
Belkie · 1 jaar gelede
Suzie, ek glo GEEN kind sal ‘n video maak en VALS aantygings maak van so aard nie; daar is teveel op die spel; hulle sal ge-intimideer word en wie weet wat nog! Waarom sou jy dink die kinders moet vuil wees? dit het niks te make met wat hulle op die video gesê het nie. Moenie te gou oordeel as jyself nie weet wat daar aangaan nie.
Jy aanvaar die video as waar? Daar is altyd kinders, veral dogters wat vals goed versprei om aandag te kry. Hulle dink dit is n groot grap!!
Mattew · 1 jaar gelede
Ek wil ook so graag dit glo, maar het al te veel gevalle gesien waar die videos gemaak word, meisies wat videos maak en mense beskuldig van verkragting, mishandeling ens wat toe nooit eers n bietjie waar was nie. Hul moet die plek afneem, neem n foto van die kos ens dan sal hul meer ernstig opgevat word deur die publiek
Wat my bekommer is die heel laaste sin in die artikel, NG Welsyn ondersteun die kinderhuis bestuur in die onderhoud, maw, as ek dit reg verstaan, is die bestuur klaar gecover? Dink julle nie dit sou beter gewees het om die bestuur en personeel te skors tot die ondersoek afgehandel is nie? Sou die bewerings waar wees, dink gou aan watter elemente gaan daai kinders nou blootgestel wees? Hulle is klaar wees, hoe erg sal dit nou gaan? Sou die bewerings vals wees, kan die gbestuur en personeel maar hul take hervat, maar tot dan, sorrie mense, weg van die perseel af!
Zahn, as die bestuur en personeel geskors is, wie gaan na die kinders kyk, dan is daar mos nou niemand om toesig te hou of die res van die kinders te versorg?
Interessante gebeurtenis wat nou gebeur op hul facebook blad…. gaan loer maar :(
Ek is nou super nuuskierig… waar kan ek die video sien? Het dit probeer google maar niks gesien nie
Nuuskierig – ek self het nie die video gesien nie, maar ek het op hul facebook page afgekom……
Wat leer ek · 1 jaar gelede
Dit lyk my ek moet ophou help, ophou vir enige armes skenk, ophou om vervoer aan mense te verskaf, ophou omgee, want dit byt terug. Of hoe?
Ek vertrou die moderne NGK g’n. Hulle het ‘n vriend van die wêreld en sodoende ‘n vyand van God geword.
Hkm mag hy ni versprei word ni wat van vryheid vam spraak erger dinge word versprei en niks gebeur hkm mag hulle ni ook hulp vra nie niemand luister as kids praat nie
Waar daar n rokie trek is daar n vuurtjie.Ek glo die kinders.
Dit was n vals berig. As julle Vaalweekblad add op facebook sal julle daar lees dat die meisies gister erken het dit alles n leun was.